b'\n_START_ARTICLE_\nMi\xc4\x99dzyrzec Podlaski\n_START_SECTION_\nHistorie\n_START_PARAGRAPH_\nDen f\xc3\xb8rste offisielle anerkjennelsen av Miedzyrzec Podlaski som by fant sted i \xc3\xa5r 1477. I det sekstende \xc3\xa5rhundre hadde byen en stor j\xc3\xb8disk befolkning. I 1795 ble byen besatt av \xc3\x98sterrike, og tilh\xc3\xb8rte Hertugd\xc3\xb8mmet Warszawa fra 1809 til 1815, da byen ble en del av Kongressen Polen (et polsk lydrike under Russland). I 1867 ble byen knyttet til det polske jernbanenettet. Mot slutten av 1930-\xc3\xa5rene var tiln\xc3\xa6rmet 12\xc2\xa0000 av innbyggerne, eller 3/4 av befolkningen j\xc3\xb8disk._NEWLINE_I september 1939 ble byen okkupert av den sovjetiske R\xc3\xb8de h\xc3\xa6r, men i oktober samme \xc3\xa5r overga Sovjetunionen byen til Tyskland som en del av Molotov\xe2\x80\x93Ribbentrop-pakten. Etter overgivelsen forlot rundt 2\xc2\xa0000 av byens j\xc3\xb8der byen for den Sovjetisk besatt sonen. Tyskerne opprettet en transittgetto i byen med inntil 20\xc2\xa0000 fanger. Den 17. juli 1943, ble den gettoen utslettet, de siste 160-200 beboere ble skutt og byen ble offisielt erkl\xc3\xa6rt fri for j\xc3\xb8der. F\xc3\xa6rre enn 1\xc2\xa0% av den j\xc3\xb8diske befolkningen i byen overlevde den tyske okkupasjonen.\n_START_SECTION_\nSeverdigheter\n_START_PARAGRAPH_\nMarkedet fra den 15 \xc3\xa5rhundre og St. Nicholas kirke som ble bygget i \xc3\xa5ret 1477. Det lokale sykehus ble reist mellom \xc3\xa5rene 1846 og 1950, og jernbanestasjonen kom til byen i 1867.\n_START_SECTION_\n\xc3\x98konomi\n_START_PARAGRAPH_\nAv byens om lag 4\xc2\xa0900 arbeidstakere er om lag 36\xc2\xa0% ansatt i industrien, 19\xc2\xa0% i handel, og 11\xc2\xa0% i undervisning. Arbeidsl\xc3\xb8shetsraten i byen var 22\xc2\xa0% i oktober 2005.'